לכבוד שגריר ישראל באו"ם, דני דנון

אני פונה אליך בבקשה דחופה לפעולה.

ב -1 באפריל, דווח בעיתון הרוסי, Novaya Gazeta, כי כ-100 גברים הומוסקסואלים נעלמו בצ'צ'ניה וקיים חשש לחייהם.

הגברים מוחזקים בתנאים מחפירים במחנות ריכוז ועוברים התעללות קשה.

העיתון דיווח כי לפחות שלושה גברים נרצחו, אך יש חשש שהמספר גבוה בהרבה.

הבכירים בצ'צ'ניה מבטלים את הטענות ולא פועלים לחקור ולעצור את הפשעים המתקיימים תחת אפם.

כאן תפקידו של האו"ם נכנס. האו"ם לקח על עצמו אחריות לשמור על זכויות אדם ולפעול כנגד פשעים נגד האנושות.

בתור נציג ישראל באו"ם, אני פונה אליך, דני דנון, שתעלה את הנושאים הבאים לדיון:

1. פעולה מיידית לחקירת דיווחי החטיפה והרצח של גברים בצ'צ'ניה שפשעם היחיד הוא נטייתם המינים.
2. לפעול לשלומם של אזרחי צ'צ'ניה שנמצאים תחת סיכון מהיותם הומוסקסואלים.
3. לגנות בצורה חריפה כל ביטוי אפליתי של שלטונות צ'צ'ניה.
4. להזכיר לשלטונות הרוסיים והצ'צ'נים שיש להם מחויבות בינלאומית לשמירה על זכויות אדם. שמחובתם לאסור אפליה, לחקור ולהעמיד לדין פשעי שנאה המתקיימים במדינתם.

אני מקווה שתקח את הבקשה לתשומת ליבך.

הגיע הזמן לשים סוף לשנאת חינם, לרדיפה ולרצח של בני אדם חפים מפשע.

כפי שיהודים נרדפו בשואה ונרצחו על רקע דתם, כך גברים בצ'צ'ניה נרדפים ונרצחים על סמך נטייתם המינית.

מדינת ישראל צריכה להיות הראשונה שפועלת כנגד פשעים נתעבים אלו.

בכבוד רב,